Kultuurilukku on ta läinud eelkõige sellega, et 1835.aastal ta asutas Kaarmal teadaolevalt Eesti ühe esimese eestlastest koosneva laulukoori [3] . Vähemalt Saaremaal registreeritud laulukooridest on see kahtlemata kõige esimene. Sellega rajas Hermann Joh. Friedrich Harten väga tugeva koorilaulu traditsiooni Kaarmal, mis püsis siin pikka aega. Samuti on teada, et Kaarma  õpetajana rajas ta siia piibliseltsi [4]  ja hoolitses suure agarusega ka kihelkonna- ja külakoolide eest.